Petrecerile s-au ținut lanț în stațiunile de la malul mării. Ca în fiecare an, de 1 Mai, tinerii dornici de distracție au umplut cluburile si terasele, iar muzica a răsunat până în zori. Și în acest an, vedeta a fost stațiunea Vama Veche, acolo unde petrecăreții au încins atmosfera cu muzică și voie bună, arată B1 TV.
Tinerii au dat startul nopților albe petrecute la malul mării cu ocazia minivacanței de 1 mai. Că e Vama Veche sau Costinești, mii de oameni s-au strâns de 1 Mai, bucuroși și nerăbdători pentru zilele bune de distracție ce urmează. În stațiunea Vama Veche, mii de tineri s-au distrat pe cinste, au dansat până la răsărit. Chiar dacă vremea nu a fost prietenoasă, tinerii cu spirit liber au sfidat frigul, au cântat cât i-au ținut plămânii și au încins un foc de tabără.
Cu distracție s-a lăsat și în stațiunea Mamaia, unde a avut loc un spectacol de muzică.
Și cum numărul celor care s-au dus să petreacă de 1 Mai pe litoral este foarte mare, s-au format și cozi nesfârșite de mașini, iar soferii si-au parcat mașinile pe unde au apucat.